Cowboys general manager Tex Schramm ledet flere NFL-lag til å spør om et møte med eierne i AFL for å forhandle frem en sammenslåing. I avtalen som ble meglet av Schramm og Lamar Hunt annonserte ligaene sammenslåingen den 8. juni 1966. Ligaene skulle deretter holde et felles draft og et World Championship Game etter sesongen mellom ligamestrene fra de to ligaene (senere kjent som Super Bowl). Takket være AFL fikk enda en by et lag i NFL, da New Orleans fikk et lag etter at Louisianas føderale kongressrepresentanter presset for å få vedtatt Public Law 89-800, som godkjente sammenslåingen. Monopolet som ble skapt måtte bli legitimisert av kongressen. I 1970 ble ligaene offisielt sammenslått under navnet National Football League, og delt opp i to conferencer med like mange lag. Ettersom at NFL hadde seks flere lag enn AFL ble tre lag fra NFL–Pittsburgh Steelers, Cleveland Browns og Baltimore Colts–flyttet til AFC, conferencen med lagene fra AFL. To andre lag, Seattle Seahawks og Tampa Bay Buccaneers, ble også med i ligaen som del av avtalen (disse lagene bl eikke lagt til før i 1976; på begynnelsen av 1970-årene var det bekymringer over at flere nye lag hadde stadioner som hverken var store eller moderne nok for NFL, og Seattle og Tampa Bay hadde ikke klart å hente lag som Buffalo Bills og Boston Patriots til sine byer. Etter at Bills og Patriots hadde bygget nye stadioner og oppnådd stabilitet i sine markedet gav NFL egne lag til Seattle og Tampa Bay). Lagene i AFL måtte også betale kombinert $18 millioner over 20 år.